Australias forsvar
Store norske leksikon,Samfunn,Forsvar og sikkerhet,Forsvar i verden
De samlede styrketall for Australias væpnede styrker er 57 050 aktivt personell, med en reserve på 21 050 personell (2018, IISS). All militærtjeneste er nå basert på frivillighet, etter at allmenn verneplikt ble avskaffet i 1972. Både menn og kvinner kan tjenestegjøre fra fylte 17 år.
Australia er sammen med New Zealand og USA medlem av forsvars- og sikkerhetsorganisasjonen ANZUS. Hæren Hæren har en personellstyrke på 29 000 aktivt personell. Tyngre materiell omfatter 59 stridsvogner av typen M1 Abrams, 253 stormpanservogner og 1042 pansrede personellkjøretøy. I tillegg blant annet 22 kamphelikoptre av typen EC665 Tiger, 82 transporthelikoptre og 15 middelstunge droner. Flyvåpenet Flyvåpenet har en personellstyrke på 14 400 aktivt personell. Materiell omfattet blant annet 105 kampfly (hvorav 71 Hornet, 24 Super Hornet og 10 F-35 Lightning II), 12 Growler EK-fly, 33 Hawk trenings- og lette kampfly, 22 patrulje- og antiubåtfly (15 Orion og syv Poseidon), seks E-7 Wegdetail AWACS-fly, fem KC-30A tankfly, 51 transportfly (hvorav blant annet åtte Globemaster III og 12 Hercules) og 74 treningsfly. Marinen Marinen har en personellstyrke på 13 660 aktivt personell. Flåten omfatter seks taktiske undervannsbåter, to amfibieangrepsskip av Canberra-klassen, ett dokklandingsskip av Bay-klassen, to jagere av Hobart-klassen, 11 fregatter (hvorav tre av Adelaide-klassen og åtte av Anzac-klassen), 15 patruljefartøy, fire minesveipere, 17 landgangsfartøy og 14 logistikk- og hjelpefartøy. Marinens flyvåpen har 24 antiubåthelikoptre og 25 transporthelikoptre. Internasjonale operasjoner Australia hadde i 2018 styrker i Egypt (27 personell, Operation Mazurka), i Malaysia (120 personell), på Fillippinene (Operation Augury: 100 personell), i De forente arabiske emirater (Operation Accordion: 500 personell og to transportfly, og Operation Okra: 150 personell, ett AEW&C-fly og ett tankfly) og i Irak (Operation Okra: 380 personell).Australia deltok i 2018 i NATO-operasjonen i Afghanistan (Operation Resolute Support) med 270 personell, i FN-operasjonene i Midtøsten (UNTSO) med 12 observatører, og i Sør-Sudan (UNMISS) med 23 personell og en observatør. Les mer i Store norske leksikon Australia Australias historie Litteratur The International Institute of Strategic Studies (IISS) (2019). The Military Balance 2019, kap. 6, Asia, s. 248-251.